CELEX: 22021D0491
Language: bg
Date: 2018-10-26 00:00:00
Title: Решение на Съвместния комитет на ЕИП № 208/2018 от 26 октомври 2018 година за изменение на приложение I (Ветеринарни и фитосанитарни въпроси) към Споразумението за ЕИП [2021/491]

25.3.2021   
               
               
                  BG
               
               
                  Официален вестник на Европейския съюз
               
               
                  L 105/1
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 208/2018
         от 26 октомври 2018 година
         за изменение на приложение I (Ветеринарни и фитосанитарни въпроси) към Споразумението за ЕИП [2021/491]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение за изпълнение (ЕС) 2018/718 на Комисията от 14 май 2018 г. за временно преустановяване на статута на Малта на официално свободна от туберкулоза държава по отношение на стадата говеда и за изменение на приложение I към Решение 2003/467/ЕО (1) следва да бъде включено в Споразумението за ЕИП.
                  
               
                     (2)
                  
                  
                     Решение за изпълнение (ЕС) 2018/744 на Комисията от 16 май 2018 г. за изменение на Решение за изпълнение (ЕС) 2016/2008 относно мерките за контрол на здравето на животните във връзка със заразния нодуларен дерматит в някои държави членки (2) следва да бъде включено в Споразумението за ЕИП.
                  
               
                     (3)
                  
                  
                     Настоящото решение се отнася до законодателството относно живите животни, различни от рибите и аквакултурните животни. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. Поради това настоящото решение не се прилага по отношение на Исландия.
                  
               
                     (4)
                  
                  
                     Настоящото решение се отнася до законодателството относно ветеринарните въпроси. Законодателството по ветеринарните въпроси не се прилага по отношение на Лихтенщайн дотогава, докогато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
                  
               
                     (5)
                  
                  
                     Поради това приложение I към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава I от приложение I към Споразумението за ЕИП се изменя, както следва:
            
                        1.
                     
                     
                        В точка 152 (Решение за изпълнение (ЕС) 2016/2008) на Комисията) от част 1.2 се добавя следното тире:
                        
                                    „—
                                 
                                 
                                    
                                       32018 D 0744: Решение за изпълнение (ЕС) 2018/744 на Комисията от 16 май 2018 г. (ОВ L 123, 18.5.2018 г., стр. 119).“
                                 
                              
                  
                        2.
                     
                     
                        В точка 70 (Решение 2003/467/ЕО на Комисията) от част 4.2 се добавя следното тире:
                        
                                    „—
                                 
                                 
                                    
                                       32018 D 0718: Решение за изпълнение (ЕС) 2018/718 на Комисията от 14 май 2018 г. (ОВ L 120, 16.5.2018 г., стр. 12).“
                                 
                              
                  
                        3.
                     
                     
                        След точка 105 (Решение за изпълнение (ЕС) 2018/193 на Комисията) от част 4.2 се вмъква следната точка:
                        
                                    „106.
                                 
                                 
                                    
                                       32018 D 0718: Решение за изпълнение (ЕС) 2018/718 на Комисията от 14 май 2018 г. за временно преустановяване на статута на Малта на официално свободна от туберкулоза държава по отношение на стадата говеда и за изменение на приложение I към Решение 2003/467/ЕО (ОВ L 120, 16.5.2018 г., стр. 12).
                                 
                              Този акт не се прилага по отношение на Исландия.“
                     
                  
         
            Член 2
            Текстовете на решения за изпълнение (ЕС) 2018/718 и (ЕС) 2018/744 на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 27 октомври 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1)
            
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 26 октомври 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 120, 16.5.2018 г., стр. 12.
         
            (2)  ОВ L 123, 18.5.2018 г., стр. 119.
         
            (*1)  Без отбелязани конституционни изисквания.